
Kako je ispravno da ja zovem dajdžu od svoje majke? Da li je on i meni automatski daidža ili ga mogu zvati po imenu? Isto vrijedi i za amidžu, a tako i sa očeve strane.


* 
* 
* 
* 
* 
* 
* 

 
Kako je ispravno da ja zovem dajdžu od svoje majke?

Ispravno je daidžu ili amidžu roditelja nazivati tim nadimkom, jer oni su daidža ili amidža i djeci. Dijete je dio svojih roditelja, kao što je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, kazao: „Fatima je dio mene, pa ko nju naljuti i mene je naljutio.“ (Buharija, br. 3714) To potvrđuje i činjenica da je daidža ili amidža roditelja mahrem kao i vlastiti daidža ili amidža. Isto tako, upotrebom tog naziva ***[rodbina](https://pitajucene.com/search/rodbina/questions/ "Pretraži pitanja o rodbini")*** se zbližava i jača veza među njima, a čuvanje rodbinske veze je šerijatska obaveza.


Ukoliko dotični voli da mu se obraća tim nadimkom, onda je to još jedan razlog da se uistinu tako i zove, jer je pohvalno nazivati ljude njima najdražim nazivima. Spominje se od Omera, radijallahu anhu, da je rekao: „Doista je od onog što čisti ljubav tvog brata prema tebi: da mu prvi nazoveš selam kada ga sretneš, da ga zoveš njemu najdražim imenom i da mu napraviš mjesto da sjedne.“ (El-Adabuš-šeri’jje, Ibnu Muflih, 3/452). Ako mu, pak, nije drago da se zove tim nadimkom zvat će se samo po imenu. Uzvišeni Allah najbolje zna.


Odgovorio: Mr. ***[Hakija Kanurić](https://pitajucene.com/search/Hakija+Kanuri%C4%87/answers/ "Pretraži odgovore od dr. Hakija Kanurić")***


